
                 Nr.23/193/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului între Guvernul României şi Uniunea Poştală Universală privind organizarea celui de al 23-lea Congres Poştal Universal la Bucureşti, semnat la Bucureşti la 20 iunie 2003, transmis cu adresa nr.593 din 6 octombrie 2003, înregistrată sub nr.23/193 din 7 octombrie 2003.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                   Nr.23/193/2003

RAPORT

asupra proiectului de Lege pentru ratificarea Acordului între Guvernul României şi Uniunea Poştală Universală privind organizarea celui de al 23-lea Congres Poştal Universal la Bucureşti, semnat la Bucureşti la 20 iunie 2003



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată în fond cu proiectul de Lege pentru ratificarea Acordului între Guvernul României şi Uniunea Poştală Universală privind organizarea celui de al 23-lea Congres Poştal Universal la Bucureşti, semnat la Bucureşti la 20 iunie 2003, transmis cu adresa nr.593 din 6 octombrie 2003, înregistrată sub nr.23/193 din 7 octombrie 2003.



Acest proiect de lege a fost adoptat de Senat în şedinţa din 25 septembrie 2003.



Cu adresa nr.1269 din 3 septembrie 2003, Consiliul Legislativ a avizat favorabil acest proiect de lege.



Cu adresa nr.593 din 13 noiembrie 2003, Comisia juridică, de disciplină şi imunităţi a avizat favorabil proiectul de lege în forma adoptată de Senat.



Cu adresa nr.561 din 9 noiembrie 2003, Comisia pentru buget, finanţe şi bănci a avizat favorabil proiectul de lege în forma adoptată de Senat.


Acordul reglementează cadrul general de desfăşurare a Congresului, stabilind contribuţia fiecărei părţi la organizarea şi pregătirea desfăşurării Congresului.



Organizarea acestui Congres în România are o importanţă deosebită atât pentru ţara noastră, prin promovarea imaginii României, cât şi pentru Uniunea Poştală Universală, fiind pentru prima dată când acesta este organizat într-o ţară din Europa de Est.



În conformitate cu articolul III, sector 9 şi 10 ale Convenţiei privind imunităţile şi privilegiile instituţiilor specializate ale ONU, adoptată la 21 noiembrie 1947, la care România a aderat prin Decretul nr.343 din 14 iulie 1970, acordul stabileşte scutirea de taxă pe valoarea adăugată pentru bunurile şi serviciile destinate activităţii oficiale a Congresului, care vor fi suportate de Uniunea Poştală Universală, fapt ce impune ratificarea acordului prin lege, în conformitate cu prevederile Legii nr.4/1991 privind încheierea şi ratificarea tratatelor, cu completările ulterioare.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege în şedinţa din data de 21 octombrie 2003.



La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerului Comunicaţiilor şi Tehnologiei Informaţiei, domnul Macovei Marius - secretar general, domnul Ionescu Mihail - director general adjunct şi doamna Eleoder Daniela - consilier.



După dezbateri comisia a hotărât cu unanimitate de voturi ca proiectul de Lege pentru ratificarea Acordului între Guvernul României şi Uniunea Poştală Universală privind organizarea celui de al 23-lea Congres Poştal Universal la Bucureşti, semnat la Bucureşti la 20 iunie 2003 să fie supus spre dezbatere şi adoptare în plenul Camerei Deputaţilor în forma adoptată de Senat.



La lucrările comisiei au fost prezenţi 19 deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare. 

                  PREŞEDINTE,                                           SECRETAR,

                   István Antal                                              Aurelia Vasile

Consilier, 

Viorela Gondoş

